เป็นปานแดงเส้นเลือดฝอยที่ขาข้างขวาค่ะ เป็นข้างเดียว เป็นตั้งแต่เกิด ตอนเด็กเป็นสีแดงๆไม่ค่อยเยอะแต่พอโตขึ้นเป็นทั้งขาเลยค่ะ ต้องรักษาด้วยวิธีไหนคะถึงจะหาย
สวัสดีค่ะ การมีปานเส้นเลือดแดงที่ขาดังกล่าวมานั้น อาจเป็นปานธรรมดาที่เกิดจากจุดสีบนผิวหนัง ซึ่งมักปรากฏขึ้นเมื่อแรกคลอดหรือหลังคลอดได้ไม่นาน ปานมีทั้งลักษณะเรียบและนูน ขนาดเล็กและใหญ่ อีกทั้งสีก็แตกต่างกันไป อาจปรากฏอยู่บนผิวหนังตลอดชีวิตหรือค่อย ๆ หายไปเมื่อโตขึ้นยกเว้นว่าปานดังกล่าวลุกลามเร็ว จากจุดเล็กๆ ลุกลามเป็นไปทั้งขา รูปร่าง หรือสีเปลี่ยนแปลงไปชัดเจนบวมอักเสบ ระคายเคือง รู้สึกเจ็บร่วมด้วย ซึ่งอาจบ่งบอกว่าอาจจะมีสาเหตุอื่นๆนอกเหนือไปจากปานปกติทั่วไปเช่น เป็นเนื้องอกของเม็ดสี หรือมีเส้นเลือดผิดปกติ เนื้องอกที่เส้นเลือดหรือเส้นประสาทร่วมด้วย เป็นต้น ขณะนี้ไม่ไปแกะเกาบริเวณที่เป็นเอง ยังไม่เอายาอะไรไปทาเอง ควรไปตรวจหาสาเหตุที่แน่ชัดก่อนค่ะ